open-index/open-wikipedia-markdown huggingface dataset:
ניקולאס ולנטיני

**ניקולאס ולנטיני** (בספרדית: **Nicolás Valentini**; נולד ב-6 באפריל 2001 בחונין שבארגנטינה) הוא כדורגלן ארגנטינאי המשחק בעמדת הבלם בהלאס ורונה מליגת הסרייה א' האיטלקית בהשאלה מפיורנטינה.

## קריירת מועדונים
ולנטיני גדל במחלקת הנוער של בוקה ג'וניורס. ב-8 במאי 2021 ערך את הופעת הבכורה שלו בקבוצה הבוגרת של המועדון, בהפסד 1-0 לפטרונטו במסגרת המחזור ה-13 בליגת העל הארגנטינאית לעונת .

ב-19 בינואר 2022 הושאל ולנטיני למשך עונת  לאלדוסיבי מליגת העל הארגנטינאית. הוא ערך 39 הופעות ליגה במהלך תקופת ההשאלה, בהן הבקיע שער אחד.

לקראת עונת  חזר ולנטיני לבוקה ג'וניורס.

ב-1 בינואר 2025 חתם ולנטיני בפיורנטינה מליגת הסרייה א' האיטלקית, אך ב-3 בפברואר 2025 הושאל ולנטיני לקבוצת הלאס ורונה מליגת העל האיטלקית.

## קישורים חיצוניים

קטגוריה:כדורגלנים ארגנטינאים
קטגוריה:בלמי כדורגל ארגנטינאים
קטגוריה:כדורגלני בוקה ג'וניורס
קטגוריה:כדורגלני אלדוסיבי
קטגוריה:כדורגלני פיורנטינה
קטגוריה:ספורטאים ארגנטינאים באיטליה
קטגוריה:ארגנטינאים שנולדו ב-2001
תחבורה ציבורית בפתח תקווה

[ממוזער|[התחנה המרכזית של פתח תקווה במבט עילי, 2022|300x300px]]
**[[פתח תקווה]]**, כאחת הערים הגדולות בגוש דן ובישראל ובעלת שיעור מועסקים גדול, מביאה אליה שירות תחבורה ציבורית מפותחת לכל הארץ.

## היסטוריה
היותה של פתח תקווה על הדרך ההיסטורית יפו-שכם הביא לכך שפתח תקווה שימשה צומת תחבורתי מרכזי בארץ ישראל. גם שנחנך כביש החוף הישן בין תל אביב וחיפה בסוף שנות השלושים, הדרך עברה דרך פתח תקווה. הדבר בא לידי ביטוי גם בקווים מתל אביב לצפון ישראל אשר עברו דרך העיר במשך עשרות שנים. גם שנסללו חלופות מהירות יותר כמו קו 841.

את התחבורה הציבורית העירונית בעיר הפעילה חברת דן. בשנות החמישים כבר היו בעיר מספר קווים עירוניים. אשר מוספרו במספרים 7X ו-8X שנתנו שירות עירוני, אך גם שירות לבקעת אונו, ראש העין, ודרום השרון. כבר אז פעלו קו 51 לתחנה המרכזית בתל אביב, וקו 62 למרכז תל אביב. בשנת 1969 נחנכו קו 50 שהוא חלופה מהירה של קו 51 החל לפעול קו 66. ב-1989 החל לפעול קו 82 שהחליף את קו 62.

בשנת 1994 שונו מספרי האוטובסים העירוניים למספרים חד ספרתיים. המספרים שונו למספור אחר עם מעבר הקווים העירוניים לחברת "קווים" בשנת 2006. בשנת 2016 חברת אלקטרה-אפיקים החליפה את חברת קווים.

## אוטובוסים
הרשימה לא כוללת קווים להם עצירות במחלף גהה, מחלף אונו ומחלף ירקון בלבד אשר שייכים מוניציפלית לעיר, בנוסף הרשימה לא כוללת קווים עם כיוון נסיעה אחד בלבד (לדוגמה קו 159) וקווי תלמידים.

### שירות פנימי
השירות הפנימי מופעל על ידי חברת "אלקטרה-אפיקים".

מקרא:

♿ - נגיש לנכים

🔄 - מעגלי

⬅️ – קו חד כיווני

🚆 – קו הזנה המותאם לזמני הרכבת

### קווים לתל אביב

### קווים לראש העין

### קווים לבקעת אונו

### קווים לשרון הדרומי

### קווים למשולש

### קווים ליעדים נוספים

## מוניות שירות
בעיר פעל בעבר מערך מוניות שירות מפותח יחסית, המוניות עובדות גם שהתחבורה הציבורית לא פועלת.
* קו 51, שנסע מכיכר המייסדים דרך השוק, ציר ז'בוטינסקי, דרך מנחם בגין בתל אביב עד לשכונת נווה שאנן.
* קו 164 שפעל עד לשנת 2020, לרחובות דרך ראשון לציון וכביש גהה.
* קו 66 שפעל עד לשנת 2021, מהדר גנים עמישב, עין גנים ומרכז העיר, לרחובות ארלוזורוב דיזנגוף ובן יהודה בתל אביב.

## רכבת קלה
[ממוזער|הרכבת הקלה ב[תחנת שחם|250x250 פיקסלים]]
בעיר עובר הקו האדום של דנקל, הרכבת הקלה בגוש דן, שמתחיל בתחנה המרכזית העירונית. לקו R1 שבע תחנות בעיר. כולן עיליות, בנוסף לשתי תחנות בחלופת R3 ברכבת קריית אריה ובגשר אם המושבות.

## רכבת ישראל
[ממוזער|[תחנת הרכבת פתח תקווה – קריית אריה|250x250 פיקסלים]]
לפתח תקווה שתי תחנות רכבת:
* '''תחנת הרכבת פתח תקווה קריית אריה''': נמצאת בסמוך לאצטדיון המושבה, שכונות אם המושבות, ואזור התעסוקה קריית אריה. בתחנה עברו בשנת 2019 כ-970 אלף נוסעים.
* **[[תחנת הרכבת פתח תקווה – סגולה|תחנת רכבת פתח תקווה סגולה]]:** נמצאת במתחם ירקונים, בסמוך לכביש 40. בתחנה זאת עברו כ-450 אלף נוסעים בשנת 2019.

## הערות שוליים

קטגוריה:ישראל: תחבורה ציבורית
קטגוריה:פתח תקווה: תחבורה
פבריסיו ברונו

**פבריסיו ברונו סוארס דה פאריה** (בפורטוגזית: **Fabrício Bruno Soares de Faria**; נולד ב-12 בפברואר 1996 באיביריטה שבברזיל) הוא כדורגלן ברזילאי המשחק בעמדת הבלם בקבוצת קרוזיירו מליגת העל הברזילאית ובנבחרת ברזיל.

## קריירת מועדונים
ברונו גדל במחלקת הנוער של קרוזיירו, ובשנת 2016 החל לשחק בקבוצה הבוגרת של המועדון במסגרת ליגת העל הברזילאית. בהמשך הושאל לשאפקואנסה, גם היא מליגת העל הברזילאית.

ב-8 בינואר 2020 חתם ברד בול ברגנטינו מליגת העל הברזילאית.

ב-7 בפברואר 2022 חתם על חוזה לארבע שנים בפלמנגו מליגת העל הברזילאית.

ב-11 בינואר 2025 חזר לקרוזיירו.

## קריירה בינלאומית
ב-23 במרץ 2024 ערך ברונו את הופעת הבכורה שלו בנבחרת ברזיל, בניצחון 1-0 על נבחרת אנגליה במשחק ידידות.

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:בלמי כדורגל ברזילאים
קטגוריה:כדורגלני קרוזיירו
קטגוריה:כדורגלני שאפקואנסה
קטגוריה:כדורגלני רד בול ברגנטינו
קטגוריה:כדורגלני פלמנגו
קטגוריה:כדורגלני נבחרת ברזיל
קטגוריה:ברזילאים שנולדו ב-1996
חורש (מאכל)

**חורש** (בפרסית: **خورش**; או חורשט, בפרסית: **خورشت**; באנגלית: **Khoresh**) הוא כינוי איראני כללי למנות תבשילים במטבח הפרסי, המטבח האפגני, המטבח הטג'יקי . המילה נובעת מהמילה הפרסית "חורדאן" (בפרסית: **خوردن**) שפירושה "לאכול" ומילולית "ארוחה".

## מאפיינים

חורש או חורשט מתייחס בדרך כלל לנזידים שונים במטבח האיראני, האפגני והוא מוגש בדרך כלל לצד פילאף (אורז). במטבחים האיראניים יש הרבה חורשים שונים עם הרבה מרכיבים ייחודיים. חורשים צמחוניים נפוצים. תבשילים איראניים משתמשים בכמויות מתאימות של זעפרן, כדי לתת טעם ייחודי וריחני. החורשים הפופולריים ביותר במטבח האיראני הם גיימך, חורשט סבזי ופסנג'אן.

## סוגים
שמאל|ממוזער|300px| חורש-י לאפה בדמיאן
* Khoresh bademjan (בפרסית: خورش بادمجان) (תבשיל חצילים): כולל חצילים, שוק כבש, עצמות או בשר בקר מבושל אופציונלי, בצל, כורכום, רסק עגבניות ועגבניות בינוניות
* Khoresh Bādemjān Lapeh (תבשיל חצילים ואפונה צהובה מיובשת): זהה לקודם עם תוספת של אפונה מיובשת צהובה ואדוויה (תערובת תבלינים)
* Khoresh Bāmieh (תבשיל עגבניות במיה): תבשיל טלה או בקר, במיה, תפוחי אדמה, בצל, מיץ ליים טרי ורסק עגבניות.
* Khoresh bāmieh lapeh (במיה ואפונה צהובה מיובשת): זהה לקודם עם תוספת של אפונה צהובה מיובשת ואדוויה
* Khoresh beh (תבשיל חבוש): נתחי טלה מבושלים עם פרוסות או קוביות של חבוש, ואפונה מיובשת צהובה; המנה הזו מוגשת תמיד עם אורז.
* Khoresh ālu (תבשיל שזיפים מיובשים)
* Khoresh ālu esfenaj (תבשיל שזיפים מיובשים ותרד)
* Khoresh khalal (תבשיל בקר שקדים): תבשיל מקומי של העיר כרמאנשאה שבמערב איראן, מרכיביו הם בצל, כבש טלה ובשר כבש בפיסות קטנות מאוד, זעפרן והרבה שקדים פרוסים. ניתן להשתמש גם בשמן מקומי (roghan kermanshahi).
* Khoresh Fesenjān או Fesenjun (תבשיל רימונים) כולל ברווז או עוף, או קציצות בקר, אגוזי מלך טחונים, בצל, מולסה רימונים וסוכר
* Khoresh havij (תבשיל גזר)
* Khoresh kadu (תבשיל קישואים): קישואים שלמים או חתוכים פרוסים במחבת, כבש מבושל, בקר או עוף, בצל, רסק עגבניות ועגבניות שלמות או מפרוסות.
* Khoresh qārch (תבשיל פטריות)
* חורש גיימך (תבשיל טלה מפוצל) כולל טלה או בקר מבושל, אפונה מפוצלת, בצל, תפוחי אדמה, רסק עגבניות וליים מיובשים
* חורשט או גורמה סבזי (תבשיל עשבי תיבול וטלה) כולל שעועית אדומה או עיניים שחורות, חילבה טרייה, פטרוזיליה, כוסברה או פטרוזיליה, בצל אביבי או כרישה, עצם טלה, בצל וליים מיובשים
* Khoresh kangar (תבשיל גדילן מצוי)
* Khoresh karafs (תבשיל בקר סלרי) כולל כבש או בקר, סלרי, בצל, מיץ ליים טרי, נענע ופטרוזיליה
* Khoresh lubia sabz (תבשיל שעועית ירוקה)
* Khoresh rivās (נזיד ריבס)
* Khoresh vij vij (תבשיל בשר וירקות) מלח, פלפל, אדוויה וגם שמן בשימוש במנות אלה.

## קישורים חיצוניים
* רשימת נזידים

## הערות שוליים

קטגוריה:המטבח הכורדי
קטגוריה:המטבח הפרסי
קטגוריה:מילים וביטויים בפרסית
רפאל פירס מונטיירו

**רפאל פירס מונטיירו** (בפורטוגזית: **Rafael Pires Monteiro**; נולד ב-23 ביוני 1989 בקורונל פבריסיאנו שבברזיל) הוא כדורגלן ברזילאי המשחק בעמדת השוער בקבוצת סאו פאולו מליגת העל הברזילאית.

## קריירת מועדונים
רפאל גדל במחלקת הנוער של קרוזיירו. בשנת 2008 החל לשחק בקבוצה הבוגרת של המועדון במסגרת ליגת העל הברזילאית.

ב-3 במרץ 2020 חתם על חוזה לשלוש שנים באתלטיקו מיניירו מליגת העל הברזילאית.

ב-8 בדצמבר 2022 חתם על חוזה לשלוש שנים בסאו פאולו מליגת העל הברזילאית.

## קריירה בינלאומית
רפאל נכלל בסגל נבחרת ברזיל לטורניר קופה אמריקה 2024 לאחר פציעתו של אדרסון מוראס.

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:שוערי כדורגל ברזילאים
קטגוריה:כדורגלני קרוזיירו
קטגוריה:כדורגלני אתלטיקו מיניירו
קטגוריה:כדורגלני סאו פאולו
קטגוריה:כדורגלני נבחרת ברזיל
קטגוריה:כדורגלני קופה אמריקה 2024
קטגוריה:ברזילאים שנולדו ב-1989
לאו ז'רדים

**לאונרדו "לאו" סזאר ז'רדים** (בפורטוגזית: **Leonardo "Léo" César Jardim**; נולד ב-20 במרץ 1995 בריבייראו פרטו שבברזיל) הוא כדורגלן ברזילאי המשחק בעמדת השוער בקבוצת ואסקו דה גאמה מליגת העל הברזילאית.

## קריירת מועדונים
ז'רדים גדל במחלקות הנוער של אולה ברזיל וגרמיו. בשנת 2014 החל לשחק בקבוצה הבוגרת של גרמיו מליגת העל הברזילאית.

ב-1 ביולי 2018 הושאל ז'רדים לריו אבה מליגת העל הפורטוגלית. הוא ערך 33 הופעות ליגה במהלך תקופת ההשאלה.

ב-13 ביולי 2019 חתם ז'רדים על חוזה לחמש שנים בליל מליגת העל הצרפתית.

ב-1 בספטמבר 2020 הושאל למשך עונת  לבואבישטה מליגת העל הפורטוגלית.

ב-27 בינואר 2023 חתם בוואסקו דה גאמה מליגת העל הברזילאית.

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:שוערי כדורגל ברזילאים
קטגוריה:כדורגלני גרמיו
קטגוריה:כדורגלני ריו אבה
קטגוריה:כדורגלני ליל
קטגוריה:כדורגלני בואבישטה
קטגוריה:כדורגלני ואסקו דה גאמה
קטגוריה:ברזילאים שנולדו ב-1995
עונת 2010/2011 בליגת המשנה ההולנדית

**עונת 2010/2011 בליגת המשנה ההולנדית** הייתה העונה ה-55 של ליגת המשנה ההולנדית, שהיא הליגה ההולנדית השנייה.
בסיום עונה זו, ואלבייק העפילה לליגה הראשונה.

## מבנה
על ניצחון הוענקו 3 נקודות ועל תיקו נקודה בודדת. הליגה כללה בתחילה 18 קבוצות אך לאחר התפרקות רוסנדאל נותרו 17 קבוצות, 15 ששיחקו בעונה הקודמת בליגה, אליהן הצטרפו, היורדות מליגת העל, ואלבייק וספרטה רוטרדם, ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הקבוצה במקום ה-1 וזוכת הפלייאוף זכו בכרטיס לליגה הראשונה.

*מועדון הכדורגל אומניוורלד שינה את שמו לאלמיירה סיטי.

## טבלת הליגה

### פלייאוף העלייה

קטגוריה:עונות בליגת המשנה ההולנדית
קטגוריה:תחרויות כדורגל ב-2010
קטגוריה:תחרויות כדורגל ב-2011
קטגוריה:2010 באירופה
קטגוריה:2011 באירופה
ילדה סוכר

**"ילדה סוכר"** הוא שיר פופ ישראלי של המוזיקאי מוקי, אשר כתב, הלחין, ועיבד אותו יחד עם פילוני. השיר יצא לאור כחלק מאלבום הבכורה של מוקי, "שמע ישראל".
ממוזער|הזמר מוקי בהופעה במאהל מחאה בבאר שבע
## רקע
בראיון עם מוקי, הוא חושף את ההשראה מאחורי "ילדה סוכר", אומר שהשיר נכתב כשאשתו נבל, טרם נישואיהם, נסעה לניו יורק לשנה. הוא סיפר כי השיר נכתב עליה, אך מדגיש כי אינו כותב שירים על דברים ספציפיים או חוויות נקודתיות, אלא מתייחס לשיר כאל עולם בזעיר אנפין, המשקף את ראיית העולם האישית שלו. לדבריו כתיבה על חוויות מסוימות אינה פועלת עבורו, שכן בסופו של דבר הוא מוצא את עצמו כותב רק על עצמו.

השיר הוצג לראשונה כמועמד למצעדי הפזמונים השבועיים של רשת ג' ב-7 ביולי 2002. מוקי, אשר עד אז לא היה מוכר במיוחד בזירה המוזיקלית, הפך לפנים ידועות בעקבות השיר, אשר זכה להצלחה רבה בקרב הקהל הישראלי.

במהלך הזמן שבו הוצג השיר במצעדים השבועיים של רשת ג', הוא צבר פופולריות רבה ונמשך במצעד למשך עשרה שבועות, מ--14 ביולי עד 13 באוקטובר 2002. בשיאו, ב-11 באוגוסט 2002, השיר הגיע לפחות למקום השלישי. במצעד השנתי של רשת ג' לשנת 2002, דורג השיר במקום ה-21. מוקי, היוצר של השיר, זכה בתואר "תגלית השנה" במצעד זה, תוך שהשיר הופך לאחד מהסימנים המוזיקליים הבולטים של אותה תקופה.

בנוסף להצלחתו במצעדים השבועיים, השיר "ילדה סוכר" זכה להכרה גם במסגרות אחרות. במצעד השנתי של גלי צה"ל דורג במקום העשירי, ובפסקול העשור קיבל את המקום ה-80, מה שמבהיר את השפעתו הרחבה על תרבות.

## הערות שוליים

קטגוריה:שירי 2002

קטגוריה:שירי מוקי
קטגוריה:שירים בעברית
קטגוריה:שירים על ילדות
ויס (אי)

**ויס** (בקרואטית: **Vis**) הוא אי קטן בריבונות קרואטיה הממוקם בים האדריאטי. הוא משתייך למחוז ספליט-דלמטיה .

## גאוגרפיה
האי הוא הנקודה המיושבת הרחוקה ביותר מחופי קרואטיה. מספר תושביו היה 3,617 (2011). שטחו הוא 90 קילומטר רבוע. הנקודה הגבוהה ביותר בו היא פסגת ההר הום , הנמצאת בגובה של 587 מטר מעל פני הים.

באי קיימים שני יישובים - ויס במזרח, שבו מתגוררים רוב תושבי האי, וקומיז'ה  במערב.

## היסטוריה
האי היה מיושב מאז התקופה הנאוליתית. תחילה (מהמאה ה-4 לפני הספירה) נשלט על ידי היוונים הקדמונים ומאוחר יותר על ידי הרומאים. במאה ה-1 לפני הספירה נשלט על ידי הליבורנים.

עד 1797 נשלט האי על ידי הרפובליקה של ונציה. לאחר שלטון קצר של ממלכת איטליה הנפוליאונית עבר האי ב-1814 לידי האימפריה האוסטרית. לאחר מלחמת העולם הראשונה (1918-1921) היה בשלטון איטליה ואז נמסר לממלכת יוגוסלביה לפי תנאי הסכם רפאלו.

ב-1811 ניטש בקרבת האי קרב ליסה הימי ביו בריטניה לבין צרפת. ב-1866 נערך קרב ימי נוסף בשם זה בין אוסטריה לבין איטליה.

במלחמת העולם השנייה נשלט האי על ידי איטליה (1941-1943) ולאחר מכן שוחרר על ידי הפרטיזנים היוגוסלביים. ב-1943–1944 פעלה ממנו שייטת בריטית. כלי טיס של בעלות הברית פעלו משדה תעופה קטן באי, ששימש גם לנחיתות חירום של מטוסיהן. בנוסף שהה באי לזמן מה מטהו של הגנרל טיטו, מנהיג הפרטיזנים היוגוסלביים.

לאחר המלחמה ועד 1989 שימש האי כבסיס ימי של הצי היוגוסלבי. ב-1991 עבר האי לריבונות קרואטיה העצמאית. נותרו בו שרידים צבאיים רבים - מנהרות, בונקרים ובסיס צוללות.

## כלכלה
ענפי הכלכלה העיקריים באי הם חקלאות, דיג ותיירות. גפנים נטועים על פני כ-20 אחוזים מהשטח המעובד באי. הים סביב האי עשיר בדגה וקיימים בו מפעלי עיבוד לשלל הדיג. דייגי קומיז'ה פיתחו במאה ה-16 דגם של סירת דיג - פלקושה  - שהיה כה מוצלח עד כי שימש עד מחצית המאה ה-20.

הגישה לאי נעשית בכלי שיט בלבד מקרואטיה ומאיטליה.

תמונה:Vis Bay, Croatia.JPG|העיירה ויס והמפרץ
תמונה:J32 461 Titova špilija.jpg|מערת טיטו
תמונה:J32 538 Vis, U-Boot-Bunker.jpg|בסיס הצוללות


## קישורים חיצוניים

* האי ויס, באתר ויקימסע

קטגוריה:איים בים האדריאטי
קטגוריה:קרואטיה: איים
האנגיקיוט

**האנגיקיוט** (באיסלנדית: **Hangikjöt**, מילולית: "בשר תלוי") הוא מאכל חגיגי מסורתי באיסלנד, המוגש בחג המולד.

## אטימולוגיה והיסטוריה
המאל עשוי מבשר כבש, בשר טלה או בשר סוס מעושן איסלנדי. מבושל ומוגש חם או קר בפרוסות, באופן מסורתי עם תפוחי אדמה ברוטב בשמל ואפונה ירוקה, או בפרוסות דקות על לחם כגון פלטקאקה  או רוגבראוד  או לאופאבראוד. הוא לוקח את שמו מהמסורת הישנה של עישון מזון על מנת לשמר אותו באמצעות תלייתו על קורותיה של סככת עישון.

לפעמים, פיסות חוט נוכחות בבשר, לאחר שהחוט נקשר סביב הבשר כדי לדחוס אותו ולהחזיק אותו יחד בזמן העישון; החוטים לא נאכלים כמובן.

ישנם מספר סוגים של האנגיקיוט. הבשר יכול להגיע מחלקים שונים של הכבש, אך הנפוץ ביותר הוא הרגליים האחוריות. רגל שלמה על העצם, עם שכבת שומן נאותה, נחשבת בעיני רבים לטוב מכולם, אם כי אחרים מעדיפים את הנוחות של גליל בשר ללא עצמות או רוצים לקצץ את רוב השומן.

## צורה מסחרית
בשנים האחרונות הפכו לזמינים סוגים נוספים, כמו האנגיקיוט "מעושן פעמיים" (TviReykt), כלומר טלה או כבש שעושנו במשך תקופה ארוכה יותר ודומים יותר בטעמם להאנגיקיוט הכפרי הישן שלעיתים קרובות היה תלוי גבוה מעל אש המטבח. במשך חודשים רבים. המאכל הזה מוגש בדרך כלל נא בפרוסות דקות, לפעמים בצורה דומה לפרושוטו האיטלקי, עם מלון. האנגיקיוט מסחרי מודרני הוא בדרך כלל מעושן קלות למדי. שני הסוגים העיקריים מעושנים עם עץ שדר איסלנדי או עם גללי צואת כבשים מיובשים.

סקר שנערך ב-2013 קבע שכ-90% מכלל האיסלנדים אוכלים האנגיקיוט לפחות פעם אחת במהלך החגים. בשר כבש מעושן ידוע בתור macon בבריטניה, אך אינו נפוץ.

## קישורים חיצוניים
* רשימת מנות טלה
* רשימת מזונות מעושנים

## הערות שוליים

קטגוריה:מאכלי חג המולד
קטגוריה:כבשים
אלכסנדר שירווינדט

**אלכסנדר אנטולייביץ' שירווינדט** (ברוסית: **Алекса́ндр Анато́льевич Ши́рвиндт **; 19 ביולי 1934, מוסקבה – 15 במרץ 2024, מוסקבה) היה שחקן קולנוע ותיאטרון, במאי תיאטרון, סופר סובייטי ורוסי, ממוצא יהודי. בשנת 1989 הוענק לו תואר האמן העממי של הפדרציה הרוסית. בעל כל ארבע דרגות של עיטור ההצטיינות למען המולדת.

## ביוגרפיה
אלכסנדר שירווינדט נולד ב-19 ביולי 1934 במוסקבה למשפחה יהודית. אביו ניגן בתזמורת של תיאטרון בולשוי ואמו הייתה שחקנית תיאטרון.

שירוונדט סיים לימודי בית ספר במוסקבה והתקבל ללימודים בבית ספר לאמנות הבמה על שם שצ'וקין. הוא סיים את הלימודים בשנת 1956 והתקבל לתיאטרון במוסקבה. בשנת 1957 הוא התחתן. בנו מיכאיל נולד בשנת 1958. הוא שחקן ואיש טלוויזיה.

בשנת 1957 שירווינדט התקבל לצוות של תיאטרון לנקום ופעל שם עד לשנת 1967 כאשר עבר ל"תיאטרון על מאלי ברוני".

משנת 1946 הוא התחבר עם מיכאיל דרז'אבין, גם הוא שחקן תיאטרון. בהמלצתו בשנת 1970 שירווינדט עבר ל"תיאטרון סאטירה" בו עבד עד סוף הקריירה.

בשנת 1970 הוא ביים מחזה "תתעורר ותשיר" ביחד עם מארק זכארוב. בשנת 1973 ביחד עם אנדריי מירונוב הוא ביים הצגה על פי מחזה של גריגורי גורין וארקדי ארקנוב "הקומדיות הקטנות של בית גדול".

בשנת 2000 שירווינדט מונה למנהל אמנותי של התיאטרון בו עבד וכיהן בתפקיד זה עד לשנת 2021.

בשנת 1957 שירווינדט החל ללמד בבית ספר לתיאטרון בו למד, מונה לפרופסור בשנת 1995. בין תלמידיו היו אלכסנדר אולשקו ושחקנים ידועים נוספים.

בנוסף לעבודה בתיאטרון שירווינדט הצטלם בסרטי קולנוע שיבת המוסקטרים, או אוצר הקרדינל מאזארן, צחוק הגורל, צחוק הגורל 2 ועוד.

בטלוויזיה הוא הנחה מספר תוכניות.

בשנת 1989 על פעילותו תחום אמנות הבמה שירווינדט קיבל תואר האמן העממי של הפדרציה הרוסית. הוא בעל כל ארבע דרגות של עיטור ההצטיינות למען המולדת. הוא גם קיבל מספר פרסים רוסים בתחום תיאטרון, לרבות פרס של הקהילה היהודית על מפעל חיים בשנת 2018 ופרס מסכת הזהב בשנת 2019. בשנת 2023 הוענק לו פרס ניקה על מפעל חיים.

בשנת 1983 נקרא על שמו אסטרואיד (6767) Shirvindt.

אלכסנדר שירווינדט נפטר ב-15 במרץ 2024 בגיל 89 מאי-ספיקת לב.

## קישורים חיצוניים

* ביוגרפיה 
* 

## הערות שוליים

קטגוריה:מעוטרי עיטור ההצטיינות למען המולדת
קטגוריה:מעוטרי עיטור הידידות בין העמים
קטגוריה:שחקני קולנוע וטלוויזיה יהודים רוסים
קטגוריה:שחקני קולנוע וטלוויזיה יהודים סובייטים
קטגוריה:שחקני תיאטרון יהודים רוסים
קטגוריה:אמנים שעל שמם כוכב לכת מינורי
קטגוריה:זוכי פרס ניקה
קטגוריה:אישים הקבורים בבית העלמין נובודוויצ'יה
קטגוריה:רוסים שנולדו ב-1934
קטגוריה:רוסים שנפטרו ב-2024
העיר העתיקה של טבריה

**העיר העתיקה של טבריה**, שקרויה על שם הקיסר הרומי טיבריוס, היא אחת מהערים ההיסטוריות והארכאולוגיות החשובות בישראל. העיר נוסדה על ידי הורדוס אנטיפס, בנו של המלך הורדוס בשנת 20 לספירה, ושימשה כבירת ממלכתו. רוב השרידים בעיר העתיקה של טבריה עודם נסתרים מתחת לאדמה בעיקר באזור הדרומי שלה.

ב-1990 נחשף תיאטרון רומי עצום, המראה על התכלית התרבותית שהייתה לתושבי העיר היהודית הזו תחת השלטון הרומי. גילוי זה, שלא הוזכר במקורות ההיסטוריים, מעיד על הפתיחות התרבותית והחברתית ששררה במקום. אך התרגשות זו נבלמה לאחר שהפרויקט נעצר והאתר ננטש.

בין השאר נחשפו בחפירות לגילוי התיאטרון מטמון מטבעות גדול וגם מבנים שונים ובהם בית מרחץ מפואר עם רצפת פסיפס מרהיבה, בתי כנסת, שער העיר ושוק עתיק.

מעל העיר בפסגת הר ברניקי, התגלו שרידי כנסייה ומצודה מהתקופה הביזנטית.

## היסטוריה
[ממוזער|[דגל ישראל על אחת מחורבות העיר]]
חוקרים טוענים שבעת המרד הגדול הוקמו בטבריה מערות מסתור והתושבים חיזקו את ביצורי העיר מתוך הכנה לעימות עם הכובש הרומי. הדילמה אם להתנגד או להיכנע שסעה את הקהילה, אך בסופו של דבר המתונים השפיעו וכאשר הכוחות הרומיים הגיעו נפתחו לפניהם שערי העיר והם הוזמנו להיכנס ללא קרב.

במחצית השנייה של המאה ה-2, לאחר ניצחון הרומאים במרד בר כוכבא, רבי שמעון בר יוחאי טיהר את טבריה מטומאת המתים, דבר שהופך את העיר למושב של תלמידי חכמים. לקראת סוף המאה, רבי יהודה הנשיא מעביר את מקום מושבו מציפורי לטבריה.

בשנת 351 פרץ מרד גאלוס, ומערות המפלט שימשו חלק מתושבי העיר.

רבי יוחנן ייסד בטבריה את "בית המדרש הגדול" שבו לפי המסורת נכתב רוב התלמוד הירושלמי. בעקבות כך, טבריה הפכה למרכז רוחני ותורני ליהדות ארץ ישראל וליהדות התפוצות, תקופה שנארכה מאות שנים.

במאה ה-6 במהלך תקופת הגאונים הוקמה בטבריה ישיבת ארץ ישראל יורש הסנהדרין, במהלך תקופה זה העיר פרחה כמרכז של פיוט, דרשה, כתיבה וניקוד. הניקוד העברי המכונה "ניקוד טברייני" נקרא על שם העיר.

## נקודות היסטוריות חשובות לפי תקופת זמן
### התקופה הרומית והביזנטית
* 20 לספירה: ייסוד העיר על ידי הורדוס אנטיפס.
* 61 לספירה: סופחה לממלכת אגריפס השני.
* 67 לספירה: בוצרה בחומות בפרוץ המרד הגדול נגד הרומאים.
* המאה ה-2 לספירה: רבי שמעון בר יוחאי טיהר את העיר מטומאת קברים, הופך אותה למרכז תורני.

### התקופה המוסלמית
* המאה ה-7: כיבוש טבריה על ידי המוסלמים, הופכת לבירת "מחוז הירדן".
* 749: רעידת אדמה קטלנית, ידועה כ"רעש שביעית", מחריבה חלקים נרחבים מהעיר בנוסף לבית שאן רמלה וחלקים מירושלים.

### תקופת הצלבנים והממלוכים
* 1099: כיבוש טבריה על ידי הצלבנים, הופכת לבירת נסיכות הגליל.
* 1187: טבריה חוזרת לידי מוסלמים לאחר הקרב בקרני חיטין.
* 1247: נפילה לידי הממלוכים, שנשארת תחת שלטון מוסלמי עד כיבוש הארץ על ידי הבריטים.

## הערות שוליים

קטגוריה:טבריה: היסטוריה
קטגוריה:המרד הגדול
טבריה
קטגוריה:יישובים יהודיים בארץ ישראל בתקופת בית שני
קטגוריה:אתרים ארכאולוגיים יהודיים בארץ ישראל
קטגוריה:קהילות ויישובים יהודיים בארץ ישראל בתקופה החשמונאית
קטגוריה:בית הורדוס
קטגוריה:תקופת הגאונים
קטגוריה:רבי שמעון בר יוחאי
קטגוריה:מטמונים
ישראל יעקובובסקי

**ישראל סמיונוביץ' יעקובובסקי** (ברוסית: **Изра́иль Семёнович Якубо́вский **;  (1924–1944) היה קצין יהודי סובייטי, מפקד מחלקת נ"ט ברגימנט המשמר ה-6 של דיוויזיית המשמר השנייה בארמייה ה-56 בחזית צפון הקווקז) ב. גיבור ברית המועצות.

## קורות חיים
נולד בעיר צ'רקסי במשפחה יהודית. לאחר שסיים 7 שנות לימוד של בית הספר, עבד כמסג במפעל. לאחר הפלישה הנאצית לברית המועצות התפנה עם הוריו לאוזבקיסטן. המשפחה התיישבה בסמרקנד. בסוף 1942 גויס יעקבובסקי לצבא האדום. בשנת 1943 סיים קורס קצינים בטשקנט.

נמצא בחזית מאז ספטמבר 1943. הוצב לשרת כמפקד מחלקת נ"ט בצפון הקווקז. בנובמבר 1943 דיוויזיה, בה שירת יעקובובסקי, השתתפה בנחיתה בחצי-האי קרצ' (החלק המזרחי של חצי האי קרים). על יעקובובסקי הוטל לפקד על השתלטות והחזקה של קטע חוף. לצורך כך, בנוסף למחלקת נ"ט שבפיקודו תוגברה בשתי מחלקות רובאים. בלילה של ה-2 בנובמבר הכוח בפיקודו של יעקובובסקי הונחת מהסירות ליד הכפר ז'וקובקה, בפאתי העיר קרץ'. הלוחמים התבצרו בחוף ואבטחו אותו, בהמתנה להנחתת כוחות נוספים. במשך כל הלילה הותקף הכוח בפיקודו של יעקובובסקי באשר מרגמות. עם עלות השחר ניסו הגרמנים מספר פעמים להסתער עליהם, אך כל פעם נהדפו. בצהרי היום החלה התקפה משולבת על הכוח של יעקובובסקי. הלוחמים המותשים החלו לסגת מהעמדות. ישראל יעקובובסקי, קם והסתער על הגרמנים התוקפים, תוך מתן דוגמה אישית לחייליו. הנסיגה הופסקה והחיילים יצאו להתקפת נגד אחרי מפקדם. בסופו של דבר הכוח של יעקובובסקי הצליח להחזיק מעמד עד להנחתת תגבורות נוספות במקום. כעבור יומיים נפצע יעקובובסקי קשה בקרב ופונה מחצי האי אל בית חולים צבאי בקווקז.

לאחר שהחלים מפציעתו, הוא שובץ כמפקד מחלקה ביחידת חל רגלים בחזית הבלארוסית הראשונה. נפל בקרב ב־10 באפריל 1944, ליד הכפר סמוליצה שבמחוז מוהילב.

ב-16 במאי 1944 על תפקודו יוצא דופן ועל גבורתו בקרבות בחצי האי קרץ' עוטר ישראל יעקובובסקי (לאחר מותו) בתואר גיבור ברית המועצות.

רחוב בעיר סמרקנד נקרא על שמו.
## קישורים חיצוניים

* ביוגרפיה של ישראל יעקובובסקי באתר "גיבורי המדינה" 

קטגוריה:יהודים אנשי הצבא האדום במלחמת העולם השנייה
קטגוריה:יהודים מעוטרי גיבור ברית המועצות
קטגוריה:מעוטרי עיטור לנין
קטגוריה:רוסים וסובייטים שנהרגו במלחמת העולם השנייה
קטגוריה:סובייטים שנולדו ב-1924
קטגוריה:סובייטים שנפטרו ב-1944
סקולרפדיה

**סקולרפדיה** (**Scholarpedia**) היא אנציקלופדיה מקוונת מבוססת ויקי בשפה האנגלית עם תכונות המשויכות בדרך כלל לכתבי עת אקדמיים מקוונים בגישה פתוחה, שמטרתה לרכז תוכן איכותי במדע וברפואה.

מאמרים של Scholarpedia נכתבים על ידי מחברים מומחים מוזמנים או מאושרים והם כפופים לביקורת עמיתים. Scholarpedia מפרטת את השמות והשיוכים האמיתיים של כל המחברים, האוצרים והעורכים המעורבים במאמר. תהליך ביקורת עמיתים (שיכול להציע שינויים או תוספות, ויש לבצע אותו לפני פרסום המאמר) הוא אנונימי. מאמרי Scholarpedia מאוחסנים במאגר מקוון, וניתן לצטט אותם כמאמרי כתב עת קונבנציונליים (ל-Scholarpedia יש את מספר ISSN ISSN 1941-6016). מערכת הציטוטים של Scholarpedia כוללת תמיכה במספרי גרסאות.

הפרויקט נוצר בפברואר 2006 על ידי יוג'ין מ. איזיקביץ', בזמן שהיה חוקר במכון למדעי המוח, סן דייגו, קליפורניה. איזיקביץ' משמש גם כעורך הראשי של האנציקלופדיה. 

## קישורים חיצוניים
* 

קטגוריה:אנציקלופדיות אינטרנט
קטגוריה:אנציקלופדיות בשפה האנגלית
לובסקוס

ממוזער|300px|סוג של לובסקוס
**לובסקוס** (בנורווגית: **Lapskaus**; בשוודית: **Lapskojs**; בדנית: **Labskovs**) הוא תבשיל סקנדינבי סמיך העשוי מבשר ותפוחי אדמה.

## רקע
ישנן וריאציות רבות של לובסקוס. המנה עשויה להיות מבשר טרי או שאריות ממנות בשר אחרות (בדרך כלל בשר בקר או בשר כבש, אך לפעמים גם בשר עוף, בשר חזיר או שינקן) ותפוחי אדמה. מרכיבים אופייניים נוספים הם ירקות (כגון גזר, בצל, כרישה, שורש סלרי ורוטבגה), תבלינים (כגון פלפל שחור או זנגביל), מלח ועשבי תיבול.

לובסקוס או לפסקאוס קשור אולי (מבחינה היסטורית ואטימולוגית) ל**לובסקוז**, נזיד או תבשיל של מלחים אירופיים המזוהה מאוד עם נמלים מרכזיים כמו ליברפול. מנות דומות כוללות גם את  הפיני או labskaus של המטבח הגרמני. 

המנה מופיעה גם במטבח האמריקאי הנורווגי. בשנת 1970, לפסקאוס היה חלק מ"התפריט הרשמי של הימאים" של קו אמריקה הנורווגי. עד שנות ה-80, השדרה השמינית של ברוקלין (במיוחד בין הרחובות ה-50 לבין ה-60) הייתה ידועה בשם " שדרות לפסקאוס" בהתייחס לאוכלוסייה הנורווגית-אמריקאית הרבה באזור.  

## לקריאה נוספת
* האש (אוכל) - מנה קולינרית של בשר קצוץ, תפוחי אדמה ובצל מטוגן
* סקאוז (אוכל) - תבשיל העשוי מבשר, תפוחי אדמה ובצל
* לובי (אוכל) - תבשיל העשוי מעוף, בקר ותפוחי אדמה

## ביבליוגרפיה

* 
* 
* 


## קישורים חיצוניים

## הערות שוליים

קטגוריה:המטבח הנורווגי
קטגוריה:המטבח השוודי
קטגוריה:המטבח הדני
קטגוריה:מאכלי בשר
קטגוריה:נזיד
קטגוריה:מאכלי תפוח אדמה
תרמודינמיקה לא בשיווי משקל

**תרמודינמיקה לא בשיווי משקל** (באנגלית: **Non-equilibrium thermodynamics**) היא ענף של תרמודינמיקה העוסק במערכות פיזיקליות שאינן בשיווי משקל תרמודינמי אך ניתן לתאר אותן במונחים של גדלים מאקרוסקופיים (משתני מצב לא בשיווי משקל) המייצגים אקסטרפולציה של המשתנים המשמשים לציון המערכת בשיווי משקל תרמודינמי. תרמודינמיקה לא בשיווי משקל עוסקת בתהליכי הובלה  ובקצבי התגובות הכימיות.

כמעט כל המערכות המצויות בטבע אינן בשיווי משקל תרמודינמי, שכן הן משתנות או ניתנות להפעלה כך שיתנו לאורך זמן, והן כפופות באופן רציף ובלתי רציף לשטף של חומר ואנרגיה אל ומן מערכות אחרות וכן עשויות לקיים תגובות כימיות. עם זאת, ניתן להחשיב מערכות ותהליכים רבים כבעלי שיווי-משקל מקומי, ובכך לאפשר תיאור שלהן על ידי תרמודינמיקה שאינה בשיווי משקל המוכרת כיום. אף על פי כן, חלק מהמערכות והתהליכים הטבעיים נותרים מעבר להיקף של שיטות תרמודינמיות שאינן בשיווי משקל בשל קיומה של דינמיקה לא וריאציונית, שבה אובד המושג של אנרגיה חופשית.

המחקר התרמודינמי של מערכות שאינן בשיווי משקל מצריך מושגים כלליים יותר מכפי שעוסקים בהם בתרמודינמיקה של שיווי משקל. הבדל מהותי אחד בין תרמודינמיקה בשיווי משקל לתרמודינמיקה לא בשיווי משקל טמון בהתנהגותן של מערכות לא-הומוגניות. כדי ללמוד על מערכות אלה נדרש ידע על קצבי תגובה שאינם נחשבים בתרמודינמיקה של שיווי משקל של מערכות הומוגניות. הבדל מהותי נוסף וחשוב מאוד הוא הקושי, בהגדרת המושג אנטרופיה ברגע מסוים בזמן במונחים מקרוסקופיים עבור מערכות שאינן בשיווי משקל תרמודינמי. עם זאת, ניתן לעשות זאת באופן מקומי, והאנטרופיה המקרוסקופית תינתן לאחר מכן על ידי האינטגרל של צפיפות האנטרופיה המוגדרת מקומית. נמצא שמערכות רבות מחוץ לשיווי משקל גלובלי עדיין מצייתות למושג שיווי משקל מקומי.

## יישומים
תרמודינמיקה לא-בשיווי משקל יושמה בהצלחה כדי לתאר תהליכים ביולוגיים כגון קיפול חלבונים והובלה דרך ממברנות. הוא משמש גם כדי לתת תיאור של הדינמיקה של ננו-חלקיקים, שיכולים להיות מחוץ לשיווי משקל במערכות שבהן מעורבים קטליזה והמרה אלקטרוכימית. כמו כן, רעיונות מהתרמודינמיקה לא בשיווי משקל ומהתיאוריה האינפורמטית של האנטרופיה הותאמו לתיאור מערכות כלכליות כלליות.

## ראו גם
* מערכת מורכבת
* ארגון עצמי
* היסטוריה של התרמודינמיקה

## קישורים חיצוניים
* Nonequilibrium Thermodynamics of Small Systems - PhysicsToday.org

## הערות שוליים

קטגוריה:תרמודינמיקה
ראש ממשלת פורטוגל

**ראש ממשלת הרפובליקה הפורטוגלית** (בפורטוגזית: **Primeiro-Ministro da República Portuguesa**) הוא ראש הרשות המבצעת של פורטוגל. כראש ממשלה הוא מתאם את פעולות השרים, מייצג את ממשלת פורטוגל בפני שאר גופי המדינה, אחראי בפני הפרלמנט ומעדכן את הנשיא. הוא אף יכול לכהן כשר במשרד אחר או יותר. מכיוון שפורטוגל היא רפובליקה פרלמנטרית נשיאותית-למחצה, ראש הממשלה הוא הדמות הפוליטית המובילה במדינה.

ראש ממשלת פורטוגל ממונה על ידי נשיא פורטוגל לאחר בחירות לאספת הרפובליקה, הפרלמנט החד-ביתי של המדינה, לאחר שהתייעץ עם כל סיעותיו. לרוב ראש הממשלה הממונה הוא מנהיג המפלגה הגדולה ביותר, ואין הגבלה על מספר כהונותיו.

## היסטוריה
מאז ימי הביניים כיהנו פקידים בכירים בממלכת פורטוגל כמעין ראשי ממשלה, וזכו ותארים כמו קנסלר-מור, מאיורדומוס ו"המזכיר הפרטי של המלך".

ראש הממשלה המודרני הראשון של פורטוגל היה פדרו דה סוזה הולשטיין, דוכס פאלמלה הראשון, שהושבע ב-24 בספטמבר 1834 כנשיא מועצת השרים (Presidente do Conselho de Ministros). בשנת 1911, עם הקמת הרפובליקה הפורטוגזית הראשונה, שונה תוארו הרשמי של ראש הממשלה לנשיא הלשכה (Presidente do Ministério), וב-1933 חזר לנשיא מועצת השרים.

התואר הנוכחי, ראש השרים (Primeiro-Ministro), נוסד רשמית על ידי חוקת פורטוגל מ-1976 לאחר מהפכת הציפורנים ב-25 באפריל 1974.

## נושאי המשרה
ראש ממשלת פורטוגל המכהן הוא לואיש מונטנגרו מהמפלגה הסוציאל-דמוקרטית, שנכנס לתפקידו ב-2 באפריל 2024 כראש הממשלה ה-14 של הרפובליקה הפורטוגזית השלישית וה-120 בסך הכל בהיסטוריה של פורטוגל.

## מעון ראש הממשלה
[ממוזער|[חזית (אדריכלות)|חזית אחוזת סאו בנטו]][ממוזער|ראש ממשלת פורטוגל [אנטוניו קושטה וראש ממשלת ספרד פדרו סנצ'ס בפגישה באחוזה]]
מעונו הרשמי של ראש ממשלת פורטוגל הוא אחוזת סאו בנטו, השוכנת מאחורי הבניין הראשי של אספת הרפובליקה. האחוזה נבנתה ב-1877 ומשמשת כמעון מאז 1938 אז נכנס אליה אנטוניו דה אוליביירה סלזאר. אף על פי שזהו מעונו הרשמי של ראש הממשלה, לא כל נושאי התפקיד התגוררו בה, ובפרט ראש הממשלה המכהן לואיש מונטנגרו.

## ראו גם
*ממשלת פורטוגל
*נשיא פורטוגל

## קישורים חיצוניים

*
קטגוריה:פורטוגל: פוליטיקה
פורטוגל
ניב גוטליב

**ניב גוטליב** (נולד ב-29 באוקטובר 2002) הוא כדורגלן ישראלי המשחק בעמדת הקשר ההתקפי בעירוני טבריה.

## קריירה
גוטליב התחיל את הקריירה שלו בקבוצת הילדים של הפועל כפר סבא ובגיל 16 הצטרף למחלקת הנוער של הפועל רעננה. ב-16 בדצמבר 2020 ערך את הופעת הבכורה שלו בקבוצה הבוגרת במשחק גביע המדינה נגד הפועל אכסאל בו ניצחה רעננה 1-3 בדו-קרב פנדלים אחרי 1-1 בתום 120 דקות כאשר גוטליב הבקיע את הבעיטה האחרונה בדו-קרב. 5 ימים לאחר מכן, ערך את הופעת הבכורה שלו בליגה בהפסד 1-0 להפועל עכו. עונה לאחר מכן, הפך לשחקן הרכב בקבוצה הבוגרת. ב-26 בנובמבר הבקיע את שער הבכורה שלו בקריירה בניצחון 1-2 נגד הפועל אשדוד. ב-18 בפברואר 2022 הבקיע צמד בניצחון 0-2 נגד הפועל כפר סבא קבוצת ילדותו.

בקיץ  חתם בהפועל חדרה מליגת העל. ב-18 בספטמבר 2022 הבקיע את שער הבכורה שלו בליגת העל בתיקו 1-1 נגד עירוני קריית שמונה.

בקיץ  חתם באנוסיס נאון פארלימני מליגת העל הקפריסאית.ב-19 ביוני 2025 חזר לישראל וחתם בעירוני טבריה.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:חלוצי כדורגל ישראלים
קטגוריה:כפר סבא: כדורגלנים
קטגוריה:כדורגלני הפועל רעננה
קטגוריה:כדורגלני הפועל חדרה
קטגוריה:כדורגלני אנוסיס נאון פאראלימני
קטגוריה:כדורגלנים ישראלים בקפריסין
קטגוריה:ישראלים שנולדו ב-2002
1836 בצרפת

שנת **[[1836]] ב[[צרפת]]** הייתה השנה בה ציינה צרפת 849 שנות לאום.

## מנהיגים
* לואי פיליפ, מלך הצרפתים

## אירועים חשובים
[200px|ממוזער|שמאל|[שער הניצחון בפריז]]
* 29 ביולי – נפתח שער הניצחון בפריז.

## נולדו
* 10 בינואר – בקסון ד'אומרשוויל, קצין בצבא צרפת, אשר התפרסם בשל חלקו בפרשת דרייפוס (נפטר ב-1911)
* 17 בינואר – חוסה וייט, מלחין וכנר ממוצא קובני (נפטר ב-1918)
* 21 בפברואר – ליאו דליב, מלחין צרפתי (נפטר ב-1891)
* 19 באפריל – פרדינאן שבאל, דוור צרפתי שהעביר שלושים ושלוש שנה בבניית "הארמון האידיאלי", דוגמה מובהקת וייחודית לאדריכלות נאיבית (נפטר ב-1924)
* 15 באוקטובר – ג'יימס טיסו, צייר צרפתי (נפטר ב-1902)

## נפטרו
**([[:קטגוריה:צרפתים שנפטרו ב-1836|קטגוריה:צרפתים שנפטרו ב-1836]])**
* 2 בפברואר – לטיציה רמולינו, אמו של נפוליאון בונפרטה ואשתו של קרלו בואונפרטה (נולדה ב-1750)
* 20 במאי – הלן דה מונטג'רו פסנתרנית ומלחינה צרפתייה (נולדה ב-1764)
* 28 במאי – אנטון רייכה, מלחין צ'כי-צרפתי (נולד ב-1770)
* 10 ביוני – אנדרה-מארי אמפר, פיזיקאי ומתמטיקאי (נולד ב-1775)
* 20 ביוני – עמנואל-ז'וזף סיאייס, איש כמורה ופוליטיקאי צרפתי (נולד ב-1748)
* 26 ביוני – רוז'ה דה ליל, קצין ומלחין המנון צרפת - לה מרסייז (נולד ב-1760)
* 16 באוגוסט – מארק אנטואן פרסבל, מתמטיקאי צרפתי (נולד ב-1755)
* 21 באוגוסט – קלוד לואי מרי אנרי נאוויה, מתמטיקאי, פיזיקאי ומהנדס (נולד ב-1785)
* 17 בספטמבר – אנטואן-לורן דה ז'יסייה, בוטנאי (נולד ב-1748)
* 6 בנובמבר – שארל העשירי, מלך צרפת (נולד ב-1757)

## קישורים חיצוניים

קטגוריה:1836
קטגוריה:שנים בצרפת
גביע המדינה בכדורסל נשים 2023/2024

עונת 2023/24 בגביע המדינה בכדורסל נשים הייתה העונה ה-64 של המפעל השני בחשיבותו בכדורסל הנשים בישראל. בתחרות השתתפו עשר קבוצות ליגת העל. הפועל לב ירושלים זכתה בגביע לאחר ניצחון במשחק הגמר על אליצור רמלה.

## סיבוב א'

שש קבוצות העפילו אוטומטית לשלב רבע הגמר אליהן הצטרפו שתי המנצחות בסיבוב א'.

שני משחקי סיבוב א' נערכו ב-7 בדצמבר 2023.

## רבע גמר
ארבעת משחקי רבע הגמר נערכו ב-28 בדצמבר 2023.

## חצי גמר

שני חצאי הגמר נערכו ב-4 במרץ 2024.

## גמר
במשחק הגמר גברה הפועל לב ירושלים על אליצור רמלה וזכתה לראשונה בגביע המדינה.

## קישורים חיצוניים
* לב ירושלים מחזיקת גביע!, 7 במרץ 2024, באתר ספסל

## הערות שוליים

קטגוריה:2024 בישראל: כדורסל
קטגוריה:2023 בישראל: כדורסל
קטגוריה:תחרויות כדורסל ב-2024
קטגוריה:תחרויות כדורסל ב-2023
קטגוריה:עונות בגביע המדינה בכדורסל נשים
הנרי מקארטר

**הנרי מקארטר**, באנגלית: **Henry McCarter**  (1864–1942) היה מאייר וצייר אמריקאי הידוע בהשפעתו על תנועות האמנות המודרניסטיות. מקארטר עבד כמאייר בניו יורק לפני שהפך למדריך באקדמיה לאמנויות של פנסילבניה במשך ארבעים שנה. הוא זכה במספר מדליות עבור איור, צבעי מים וציור שמן, כולל מדליית הזהב בשנת 1938.

### ראשית חייו
מקארטר נולד ב-5 ביולי 1864 בנוריסטאון, פנסילבניה. בשנת 1879, הוא החל ללמוד באקדמיה של פנסילבניה לאמנויות יפות, שם אחד המדריכים שלו היה תומאס אייקינס. עם זאת, הוא תיאר את חמש שנות לימודיו שם כ"שנים אבודות." בשנת 1887, הוא נסע לפריז, שם למד עם ליאון בונה ותומאס אלכסנדר הריסון.

### קריירה
בעודו בפאריס, מקארטר הפך לחניך בליתוגרפיה של טולוז לוטרק. לאחר מכן חזר לארצות הברית ועבר לניו יורק כדי לעבוד כמאייר גרפי. מקארטר צייר איורים עבור כתבי העת Scribners, Harpers, McClure's ו-Colier's, בין היתר. הוא גם לימד בליגת הסטודנטים לאמנות של ניו יורק. ב-1902 קיבל תפקיד כמורה לציור בצבעי מים וכמורה הראשון לאיור בבית ספרו הקודם, האקדמיה לאמנויות יפות של פנסילבניה בפילדלפיה. הוא היה מדריך שם במשך ארבעים השנים הבאות. אף שהחל כמאייר, בשנות ה-20 מקארטר התרכז בהמשך הקריירה בצבעי מים ובציורי שמן של טבע דומם ונופים.
ממוזער|שלוש נשים בגן, 1922
לדברי אוצר האמנות W. Douglass Paschal, מקארטר "חיפש נתיב הממזג את הקומפוזיציה, עבודות המכחול והצבעוניות החזקה של הפוסט-אימפרסיוניסטים והפוביזם שהוא העריץ."[1] מקארטר הפך לתומך חזק במודרניזם בקרב תלמידיו ב-PAFA. סטודנטים שמקארטר השפיע עליהם כללו את פרנקלין ווטקינס, צ'ארלס דמות', נורמן קרטון וארתור ביצ'ר קרלס.

### פרסים
הפרסים שהוענקו למקארטר כללו: מדליית ארד בתערוכת באפלו (1901), מדליית כסף בתערוכת הרכישה של לואיזיאנה (1904), מדליית זהב בתערוכת פנמה-פסיפיק הבינלאומית (1915), פרס בק באקדמיה לאמנויות יפות בפנסילבניה. (PAFA), פרס ג'וזף פנל לצבעי מים, PAFA (1940), מדליית הזהב ממועדון האמנות של פילדלפיה (1936), מדליית הזהב בתערוכה השנתית ה-134 של האקדמיה לאמנויות יפות של פנסילבניה (1938).

### חיים אישיים
מקארטר לא התחתן ולא הוליד ילדים. הוא מת מהתקף לב ב-20 בנובמבר 1942 בנוריסטאון, פנסילבניה, בגיל 76. מקארטר נקבר בבית הקברות של כנסיית משיח בגווינד, פנסילבניה.

## קישורים חיצוניים

* 

## הערות שוליים

קטגוריה:אמריקאים ילידי פנסילבניה
קטגוריה:אמנים אמריקאים
קטגוריה:אמריקאים שנולדו ב-1864
קטגוריה:אמריקאים שנפטרו ב-1942
חומוס אליהו

**חומוס אליהו** היא רשת החומוסיות הגדולה בישראל, לרשת 90 סניפים בישראל ושלושה סניפים מחוצה לה.

## היסטוריה
הסניף הראשון של המסעדה הוקם ב-2008 על ידי אליהו שמואלי (שעל שמו נקראת המסעדה) ביקנעם עילית, לדברי שמואלי הוא חקר את הליך ייצור החומוס, טחינת השומשום לטחינה והאיזון עם גרגירי החימצה. החומוס מוגש יחד עם פיתות ותוספות צמחוניות, ועל פי המסורת במקום, בסוף הארוחה מוגשים קפה וערגליות. המסעדה כשרה.

ב-2016 חמישה שפים בתחרות חומוסיות הגדירו את החומוס כך: . אורי רודריגז-גרסיא במאמר בישראל היום הגדיר את החומוס ב כ"נוטה יותר לטעם ה"אשכנזי" ופחות למזרחי", בהארץ צוין שהפופולריות של המקום נובעת גם מהשירות הלבבי והחוויה החיובית ולאו דווקא מטיב החומוס.

ב-2024 נערך תחקיר של כלבוטק על איכות וטריות החומוס בחומוסיות המובילות בישראל, רוב החומוסיות קיבלו את התואר פסול למאכל, אחת קיבלה עובר וחומוס אליהו קיבל את התואר "מצוין".

## סניפים
לרשת 90 סניפים בישראל בין השאר בערים, אילת, ירושלים, אריאל, בני ברק, ים המלח, גוש עציון, תל אביב, עלי ועוד.
ממוזער
בנוסף לרשת שלושה סניפים בעולם: בקפריסין, בהוליווד ובאלברטה, באמריקה הרשת פועלת תחת השם vish.

בסניפי הרשת נמכרים גם מוצרים שונים דוגמת טחינה, חלבה, חמוצים וקפה אליהו.

## אירועים בולטים
* **[[פיגוע הירי בתחנת הדלק בעלי (2023)|פיגוע הירי הראשון בתחנת הדלק בעלי]]** - בא' בתמוז ה'תשפ"ג - 20 ביוני 2023 בוצע בחומוסייה סניף עלי ובסביבתה פיגוע ירי שבוצע על ידי שני מחבלים פלסטינים, בפיגוע נרצחו ארבעה אזרחים ישראלים, שניים מתוכם בתוך המסעדה; ארבעה נוספים נפצעו - אחד קשה, שניים בינוני ואחד קל. שני המחבלים שביצעו את הפיגוע חוסלו, אחד מהם במהלכו והשני במרדף שהתנהל לאחריו. המסעדה נפתחה יומיים לאחר הפיגוע, מספר שרים ואישי ציבור ביקרו במקום כאות תמיכה.
* '''פיגוע הירי השני בתחנת הדלק בעלי''' - ב-29 בפברואר 2024, כ' באדר א' ה'תשפ"ד, בוצע בתחנת דלק ליד עלי פיגוע ירי שבו נרצחו שני אזרחים ישראלים, המחבל חוסל על ידי אביעד גזבר, קצין במילואים, ומנהל החומוסייה שיצא לרענון משירות מילואים במסגרת הלחימה ברצועת עזה.

## קישורים חיצוניים

*  
* 
* 
* 
* 

## הערות שוליים

קטגוריה:ישראל: מסעדות
קטגוריה:חומוס
Astron

**Astron** הוא טלסקופ ששוגר על ידי ברית המועצות בשנת 1983. הוא כלל מכשירים לביצוע תצפיות בתחום אולטרה סגול וקרני רנטגן ופעל כ-8 שנים.

## משימה
החללית נבנתה במשרדי "לאבוצ'קין" על בסיס גשושיות מתוכנית ונרה שנבנו על ידי המשרד. על הלוויין הותקנו טלסקופ בתחום אולטרה סגול ומערכת ספקטרומטרים שפעלו בתחום קרני רנטגן. מערכת זו הייתה רגישה בתחום  kEv  25 - 2. פיתוח מכשירים מדעים בוצה בשיתוף פעולה עם מצפה כוכבים בחצי האי קרים ובמרסיי (צרפת). מערכת פאנלים סולאריים הוגדלה והייתה יכולה לספק למכשירי הלוויין 652 ו"ט.

השיגור בוצע ב-23 במרץ 1983 מקוסמודרום בייקונור בעזרת משגר מדגם פרוטון.

הלוויין היה מתוכנן לפעילות של כשנה אבל פעל כ-6 שנים. במהלך פעילותו התקבלו נתונים מ-30 גלקסיות, עשרות ערפיליות וכוכבי שביט. בשנים 1985 ו-1986 בוצעו תצפיות של שביט האלי. בשנת 1987 התגלה סופרנובה 1987A בענן מגלן הגדול.

## קישורים חיצוניים

* תיאור באתר היצרן
* תיאור באתר נאס"א

## הערות שוליים

קטגוריה:טלסקופי חלל בחלקים הבלתי נראים של הספקטרום
קטגוריה:לוויינים סובייטיים
All by Myself

"**All by Myself**" הוא סינגל ובלדת פופ שנכתב ובוצע על ידי האמן האמריקאי אריק כרמן. השיר יצא לאור בדצמבר 1975 כסינגל הראשון מתוך אלבום הבכורה הנושא את שמו של כרמן. מאז השקתו הפך השיר ללהיט המזוהה ביותר עם כרמן, עד כי גם לאחר מותו הוזכר בעיקר כמי שעמד מאחורי הסינגל. 

השיר זכה לגרסאות כיסוי רבות על ידי אמנים שונים ברחבי העולם. גרסת הכיסוי המפורסמת ביותר היא של סלין דיון, שיצאה לאור בדצמבר 1996 בבריטניה ובמרץ 1997 בארצות הברית.

בתי השיר מבוססים על הפרק השני (Adagio sostenuto) של היצירה Piano Concerto No. 2 in C minor, Op. 18 מאת המלחין הרוסי סרגיי רחמנינוב, שנכתבה בשנים 1900–1901.

מלודיית הפזמון נלקחה מהלהיט הקודם של כרמן עם להקת The Raspberries משנת 1973, Let's Pretend.

## רקע
לפני שהחל את דרכו כסולן, אריק כרמן היה חבר בלהקת הפופ-רוק "The Raspberries". במהלך תקופת זו, בה חש תחושות של בדידות ונטישה, נכתב השיר "All by Myself".

לדברי כרמן, הוא כתב תחילה את קטע הסולו של השיר, ארבע תיבות בכל פעם, ורק לאחר כחודשיים השלים את קטע הביניים (interlude), עד שבסופו של דבר הושלם השיר. לאחר שהאזין ל־Piano Concerto No. 2 in C minor, Op. 18 מאת Sergei Rachmaninoff , הוא עיבד את המלודיה של הפרק השני של הקונצ’רטו כדי לכתוב את בתי השיר.

"All by Myself" מאופיין בקצב 4/4 ובונה על מבנה קלאסי של קופלה-פזמון. השיר נפתח בקטע פסנתר שקט ומתפתח לפזמון עם מילים המשקפות כאב ותשוקה. סולו פסנתר רגשי מהווה את החלק המרכזי של היצירה, ומוביל לשיא בו כרמן מבטא בעוצמה ופאתוס את התחושות של בדידות והשאיפה למצוא אהבה.

אריק כרמן ביצע את "All by Myself" ואת "Never Gonna Fall in Love Again", להיט ההמשך שלו, בתוכנית הטלוויזיה ספיישל חצות ב-23 ביולי 1976 (עונה 4, פרק 37).

השיר זכה לאזכור משמעותי בסצנה מתוך הסרט יומנה של ברידג'ט ג'ונס, כאשר הדמות הראשית, ברידג'ט, שרה את השיר בבדידותה תוך כדי שתיית יין ואכילת ג'אנק פוד, לבושה בפיג'מה. הסצנה הפכה לאחת הרגעים הזכורים ביותר בקולנוע המודרני, והיא משקפת את התחושה האוניברסלית של בדידות ורצון בשינוי, ומחזקת את הזיקה בין השיר לתרבות הפופולרית.

השיר הופיע גם בפרק “The One Where Eddie Moves In” משנת 1996, בעונה השנייה של סדרת הטלוויזיה הפופולרית חברים, בסצנה שבה הדמויות צ'נדלר בינג וג'ואי טריביאני שקועות בדיכאון לאחר שג’ואי עוזב את הדירה.

המגזין האמריקאי בילבורד תיאר את השיר כ"בלדת רוק מרהיבה... המשקפת באופן נאמן את הרגש העמוק ביותר של הרוק". בנוסף במגזין קאש בוקס נכתב כי כרמן "מצליח להעביר את העוצמה הווקאלית של לפחות שניים מתוך שלושת חברי הבי ג'יז, ונראה שניחן גם בכישרון כתיבת המילים של פול מקרטני". "רקורד וורלד" ציין כי כרמן "שר ברכות על רקע של כלי מיתר מתגברים ביצירה המקסימה הזו שכתב בעצמו לאלבומו האחרון".

## קישורים חיצוניים

* 

## הערות שוליים

קטגוריה:סינגלי בכורה מ-1975
קטגוריה:סינגלים מ-1976
קטגוריה:סינגלים מ-1996
קטגוריה:שירי סלין דיון
קטגוריה:שירים באנגלית
קטגוריה:שירים שהופקו על ידי דייוויד פוסטר
קטגוריה:שירים על בדידות
קטגוריה:בלדות משנות ה-1970
קטגוריה:בלדות רוק
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת אפיק רקורדס
קטגוריה:סינגלים בהוצאת אריסטה רקורדס
קטגוריה:סינגלים בהוצאת קולומביה רקורדס
קאצ'וריקוטה

**קאצ'וריקוטה** (באיטלקית: **Cacioricotta**) היא גבינה דרום איטלקית טיפוסית המיוצרת באזורי בזיליקטה, פוליה וקלבריה.

## שיטת הייצור
קצ'יוריקוטה מיוצרת בשיטת הכנה "היברידית", לפי השלבים המשמשים בייצור ריקוטה וגם גבינה קשה. הגבינה מיוצרת בדרך כלל מחלב כבשים או עיזים, ולעיתים רחוקות יותר מחלב פרה ומחלב תאו מים.

לייצור הגבינה מחממים חלב מסונן עד שהוא מגיע לסף נקודת רתיחה. לאחר מכן משאירים את הנוזל להתקרר עד שהוא מגיע לטמפרטורה של 38–40 מעלות, לאחר מכן מוסיפים אנזים הגבנה. היות שהנוזל מגיע לטמפרטורה קרובה ל-90° תוך הגעה קרובה לנקודת הרתיחה שלו, כמו גם קזאין ואלבומין משולבים בתוך נוזל ההגבנה, כך שבניגוד לריקוטה שבה מי גבינה הופכת לתוצר לוואי.

## הבדלים אזוריים
קאצ'וריקוטה מוכרת כ"מוצר מזון חקלאי מסורתי" , ויש לה את הגרסאות הבאות במחוזות איטלקיים אלה:

; **[[בזיליקטה]]**
* קאצ'וריקוטה

; **[[קלבריה]]**
* קאצ'וריקוטה עזים

; **[[קמפניה]]**
* קאצ'וריקוטה עזים

; **[[לאציו]]**
* קאצ'וריקוטה של תאו מים

; **[[פוליה]]**
* קאצ'וריקוטה סלנטינו

## לקריאה נוספת
* רשימת גבינות איטלקיות

## קישורים חיצוניים


* 
* 
* 


## הערות שוליים

קטגוריה:המטבח האיטלקי
קטגוריה:גבינות איטלקיות
מעיין קרסטי

[ממוזער| מעין קרסטי בעומק  בנהר Cetina ב[קרואטיה ]]
[טקסט=Buna Wellspring|שמאל|ממוזער| ה- ''Vrelo Bune'' (בעברית: נביעת הבאר של בונה) מתחת לצוק אבן גיר [בוסניה והרצגובינה|בבוסניה]]
ממוזער| Blautopf (עציץ כחול), מעיין קארסט של נהר הבלאו (הנהר הכחול) בבלובורן, יורה השוואבית
**מעיין קרסטי** הוא מעיין (התפרצות, נביעת מי תהום אל פני השטח) המהווה חלק ממערכת הידרולוגית קארסטית . 

## תיאור
בגלל צורת הקערה החרוטית לעיתים קרובות, מעיינות קארסטיים ידועים בארצות דוברות גרמנית גם כ- *Topf* ("סיר"). שם זה משתקף בשמות כמו Aachtopf (מקורו של היובל הצפוני של נהר הריין) או Blautopf (המקור של נהר הבלאו בבלובורן).

למעיינות הקארסטיים יש לרוב שפיעה בכמות רבה מאוד, מכיוון שהם ניזונים לרוב מזרימה תת-קרקעית של אגן ניקוז גדול. מכיוון שהמעיינות הם בדרך כלל הקצה של מערכת ניקוז מערות ונמצאים במקום בו מערת נהר מגיעה לפני השטח, לעיתים קרובות ניתן להיכנס למערות אלו מהמעיין לצורך חקר.

## תכונות הידרולוגיות
מאפיין עיקרי של מעיינות קארסט הוא שהמים עוברים במהירות במערות. כך, מי התהום בוקעים במעיין קרסטי תוך ימים ספורים מאירוע גשם, יש סינון מינימלי של המים והם נושאים משקעים שונים. לסערות, הפשרת שלגים ושינויים עונתיים כלליים בגשמים יש השפעה ניכרת ומהירה מאוד על מעיינות קארסט. 

מעיינות קארסט רבים מתייבשים במהלך החלק היבש ביותר של השנה. אחרים יבשים רוב ימות השנה וזורמים רק לאחר גשם כבד. בדומה לנחלים בעלי משטר זרימה דומה, נקראים גם המעיינות האלו מעיינות אכזב.

תכונותיהם של מעיינות קארסט הופכות אותם לבלתי מתאימים לאספקת מי שתייה. קצב הזרימה הלא אחיד שלהם אינו תומך בקצב צריכה קבוע, במיוחד בקיץ כאשר יש הפרשה נמוכה יותר אך ביקוש גבוה יותר. בנוסף, סינון לקוי וקשיות גבוהה גורמים לכך שאיכות המים ירודה. 

## קישורים חיצוניים

## הערות שוליים

קטגוריה:מי תהום
קטגוריה:מעיינות
עוף הולי-הולי

**עוף הולי-הולי** (באנגלית: **Huli-huli chicken**) הוא מנת עוף בגריל במטבח הוואי, שמוכן על ידי מנגל עוף על עץ מסקיט, ומרטיבים אותו **ברוטב הולי-הולי** מתוק.

## היסטוריה
בשנת 1954, ארנסט מורגאדו,  קצין במשרד מודיעין הצי במהלך מלחמת העולם השנייה, ומייק אסאגי, איכר מגדל תרנגולות, הקימו את חברת העוף הפסיפיק (Pacific Poultry Company) באווה, הוואי . בשנה שלאחר מכן, בפגישה עם חקלאים, מורגאדו ואסאגי צלו לראשונה עוף ברביקיו ברוטב דמוי רוטב טריאקי, המתכון של אמו של מורגאדו. לאחר שראו את הפופולריות שלו, מורגאדו החל לצלות עוף הולי-הולי בגיוסי כספים. מיליוני דולרים גויסו במהלך השנים לארגוני צדקה על ידי מכירת עוף הולי-הולי, על פי עדות בנו החורג של מורגאדו. גיוסי הכספים בכנסיות ובבתי ספר במהלך מכירת עוף הולי-הולי היו נפוצים ברחבי הוואי במשך שנים רבות.

הולי היא המילה ההוואית ל"סיבוב". כיוון שהמנה הוכנה במקור על גריל עם שיפוד מתגלגל מאולתר, הצופים צעקו "הולי" כאשר היו אמורים לסובב את התרנגולות, לצלות ולהרטיב אותם ברוטב בצד השני. מורגאדו, באמצעות חברת Pacific Poultry Company, רשם את סימן המסחר "huli-huli" בשנת 1967.

מורגאדו התפרסם עם מתכון העוף הולי-הולי שלו. הוא כיהן במועצת החקלאות של הוואי, מונה לסגן הקונסול הכבוד של פורטוגל וזכה ב"גביע המועצה" של לשכת המסחר הפורטוגלית של הונולולו ב-1981 מאוחר יותר, החל מ-1986, מורגאדו ביקבק ומכר רוטב הולי-הולי בחנויות.

כיום ניתן למצוא עוף הולי-הולי ברחבי הוואי, במסעדות, בדוכנים בצד הדרך, במיני-מרקטים ובדרייב-אין.  במקומות רבים נוספים צולים עוף כזה למכירה על שיפודים.

## הכנה
שמאל|ממוזער|300px| צליית עוף הולי-הולי בהמוניהם על גריל חיצוני
מורגאדו מעולם לא פרסם את מתכון רוטב הולי-הולי שלו, אם כי שפים עשו הערכה.

רוב המתכונים דורשים זיגוג או רוטב עם מרכיבים הכוללים מיץ אננס, קטשופ, רוטב סויה, דבש או סוכר חום, שמן שומשום, זנגביל ושום. מתכונים מסוימים עשויים לדרוש מיץ לימון, רוטב ווסטרשייר, סיראצ'ה או פתיתי פלפל אדום, חומץ אורז או חומץ שרי, מרק עוף, יין לבן או חרדל. ישנם מתכונים המחייבים להשרות את העוף בתמיסה עם מלח גס, סוכר, עלי דפנה, שום, שמן שומשום, או טימין, לפני שהעוף מוכנס למרינדה של הולי-הולי.

ניתן לצלות את העוף על גריל שטוח או גריל מסתובב. תוך כדי הצלייה, מורחים אותו בקביעות בזיגוג, והופכים אותו. שבבי עץ מסקיט (kiawe) משמשים באופן מסורתי להוספת טעם מעושן.

## לקריאה נוספת
* רשימת מנות עוף
* עוף אסכלה

## ביבליוגרפיה


* 
* 
* 
* 
* 
* 



## קישורים חיצוניים

* גיא פיירי מכין "עוף חולי חולי על הגריל" (מתכון עם סרטון)

## הערות שוליים

הולי הולי
עונת 1973 בגביע קוראץ'

**[[גביע קוראץ']] ** היה המהדורה השנייה של התחרות של פיב"א לאלופות ומחזיקות גביע אירופיות, שנערכה בין 9 בינואר ל-27 במרץ 1973. 12 קבוצות השתתפו בתחרות.

פלקנסטרו קאנטו מאיטליה ניצחה בגמר את מאס פילס מבלגיה וזכתה לראשונה בטורניר.

## קבוצות

## שלב הבתים
הסיבוב הראשון נערך בארבעה בתים בני שלוש קבוצות, שבו שני משחקים בין שתי קבוצות (בית וחוץ) נחשבו כמשחק אחד. הקבוצה במקום הראשון בכל בית העפילה לחצי הגמר.

## חצי גמר

## גמר

## קישורים חיצוניים
*תוצאות, באתר פיב"א אירופה
*תוצאות, באתר Linguasport
קטגוריה:תחרויות כדורסל ב-1973
קטגוריה:גביע קוראץ'
אמא גלוריה

**אמא גלוריה** הוא סרט דרמה צרפתי בבימויה של מארי אמשוקלי שיצא לאקרנים בשנת 2023. הסרט הוקרן בבכורה בפסטיבל הקולנוע בקאן וזכה גם בתחרות הבין-לאומית בפסטיבל הקולנוע ירושלים.

## עלילה
קליאו היא ילדה בת שש המתגוררת בפריז עם אביה. קלואי קשורה מאוד למטפלת שלה גלוריה, ומבלה איתה שעות רבות וחלק ניכר מהיום. כבר בתחילת הסרט הצופה מתוודע לגלוריה וקליאו בביקור אצל אופטומטריסט להתאמת משקפיים, בדרך הלוך ושוב מגן הילדים ועוד. בהמשך הסרט מתברר שאמא של קליאו נפטרה ממחלת הסרטן.

גלוריה היא זו שדואגת לצרכיה של קליאו: מאכילה אותה, מטפלת בה, מחבקת אותה כשהיא עצובה. יום אחד גלוריה מקבלת בשורות בשיחת טלפון בעקבותיהן היא מחליטה לשוב למולדתה, האי סנטיאגו שבכף ורדה, ולמשפחתה. בעקבות כך היא מודיעה לקליאו שהיא נפרדת ממנה, אבל מבטיחה לה שהן ייפגשו בקרוב ומבקשת במעמד הפרידה מאביה של קליאו שישלח אותה בחופשת הקיץ לאי מגוריה כדי לבלות את החופשה ביחד. כשקליאו מגיעה לביקור היא מכירה גם את סזאר, בנה המתבגר של גלוריה, ופרננדה, ביתה של גלוריה שעומדת ללדת את התינוק שיהיה לנכד הראשון של גלוריה. במקביל גלוריה גם מפקחת על השלמת פרויקט בניה באי, שעתיד להיות המלון שהיא מקווה לפתוח לקראת תחילת עונת התיירות.

## הפקה
* עוזרת במאי: קרוליין רונזון
* תפאורה: זואי קארה
* הלבשה: אגטה מינמר
* צילום: אינס טבארין
* אנימציה: מארי אמשוקלי, מארי לייט ופייר-עמנואל לייט
* חברת הפקה: Lilies Films, בשיתוף עם ארטה
* חברת הפצה: פירמיד הפצה

הסרט יצא לאקרנים בצרפת ב-17 במאי 2023 (הבכורה בפסטיבל קאן).

אמשקולי הבמאית כתבה את התסריט בהתבסס על נסיבות חייה. לטענתה הנושא נבחר כדי להדגיש את ה"משולש" ילד-אמא-מטפלת, ולהעלות על גבי המסך נושאים הנחשבים טאבו בחברה שלנו. אמשקולי אומרת כי לעיתים הילדים אוהבים את המטפלת יותר מאשר את אמא אבל לא יאמרו 'אמא, אני אוהבת את האישה הזו יותר ממך כי היא מטפלת בי טוב יותר'. כל זה קורה בעקבות מערכת היחסים ילד-מטפלת, כאשר האימהות הביולוגיות נוטות להדחיק את העובדה שהמטפלת השאירה את כל החיים שלה מאחור בשביל לטפל בילדם.

## שחקנים
* לואיז מאורוי-פנזאני: **קליאו**
* אילסה מורנו-זגו: **גלוריה**
* ארנו רבוטיני: **ארנו**
* אבנארה גומס וארלה: **פרננדה, ביתה של גלוריה**
* פרדי גומס טבארס: **סזאר, בנה של גלוריה**
* דומינגוס בורחס אלמיידה: **יואכים**

## קישורים חיצוניים
* 

## הערות שוליים

קטגוריה:סרטים צרפתיים משנת 2023
קטגוריה:סרטי דרמה צרפתיים
קלימוצ'ו

**קלימוצ'ו** (בספרדית: **calimocho** או **kalimotxo**) הוא משקה המורכב מחלקים שווים יין אדום ומשקה קל על בסיס קולה. 

## מאפיינים

יין אדום וקולה שולבו בספרד כבר בשנות העשרים של המאה הקודמת, אך קוקה-קולה לא היה זמין באופן נרחב. זה השתנה בשנת 1953, כאשר מפעל קוקה-קולה הראשון נפתח בספרד. השילוב קיבל שמות שונים, עד שהשימוש ההמוני בו בפסטיבל באלגורטה  הוביל ל"הטבלת" הקלימוצ'ו, שילוב שובב של כינוייהם של שני היוצרים, **קלי**מרו ו**מוצ'ו**נגו.

מאז המשקה הפך לקלאסיקה של אזור ארץ הבאסקים, במידה רבה בשל התערובת הפשוטה שלו, נגישות המרכיבים והעלות הזולה.

## במדינות אחרות
אותה תערובת ידועה בשם **קטמבה** בדרום אפריקה, **קאטמבה** במוזמביק, **במבוס** (במבוק) בקרואטיה, סרביה, מקדוניה הצפונית ומדינות חבל הבלקן האחרות, **ג'וטה** (נשר שחור) בצ'ילה, **קולה רוט** באוסטריה, **הובה** (פטריה) בצ'כיה **מיץ ישו** בארגנטינה.

## קישורים חיצוניים

## הערות שוליים

קטגוריה:המטבח הארגנטינאי
קטגוריה:מטבח דרום-אפריקאי
קטגוריה:קולה
קטגוריה:קוקטיילי יין